armvectores/hy_wikipedia_2023 huggingface dataset:
Էնկաուստիկա

Էնկաուստիկա (մոմանկարչություն), գեղանկարչական տեխնիկայի տեսակ է, որտեղ իբրև ներկերը կապակցող նյութ, ծառայում է մոմը։ Շնորհիվ նրա քիմիական փոքր ակտիվությանը մոմով կատարված ստեղծագործությունները դարերով պահպանում են լոկալ գույնի նախնական թարմությունը և գունաշերտի ամրությունը։ Մ․թ․ա․ XIV դարից մոմանկարչությունը օգտագործվել է Եգիպտոսում, տաճարների ճակատները երանգավորելու համար։ Հին Հունաստանում մ․թ․ա․ V դ․ մշակվել է տաք եղանակով մոմանկարչության ավելի կայուն տեխնոլոգիա (էնկաուստիկա, հուն.՝ έγχανότιχή, < έγχαίω - այրել)․ ուժեղ տաքացված մոմաներկերը բրոնզե շիկացված բահիկներով լցնում էին հիմնաշերտի վրա։


== Էնկաուստիկան Հին Եգիպտոսում ==
1887 թվականին Լիբիական անապատի Ֆայյում օազիսում հայտնաբերվ ել են մի շարք դիմանկարներ, որոնք ստեղծվել են Հին Եգիպտոսում (հելլենիստական, հռոմեական շրջան, 1-3-րդ դարեր) մոմանկարչության տեխնիկայով։ Պահպանվել է ավելի քան 900 դիմանկար։ Դիմանկարները Նկարել են տախտակների վրա։ Հին շրջանում նկարել են նաև կտավի վրա։ Մեր ժամանակներում մոմանկարչությունը կիրառվում է հիմնականում ստեղծագործությունները վերականգնելու և գունաշերտերը ամրացնելու համար։
Էնկաուստիկաները կրկնօրինակել հնարավոր չէ. Որքան էլ փորձես կրկնօրինակել, միևնույն է, ամեն անգամ ծնվում է նոր ստեղծագործություն։ Արվեստի առավելությունն այն է, որ այս տեխնիկայով կատարված ստեղծագործությունները երկար ժամանակ պահպանում են գույների պայծառությունն ու թարմությունը։


== Զարգացումը Հայաստանում ==
Հայաստանում  երևույթը տարածվել է Երվանդ Քոչարի շնորհիվ, բայց չի զարգացել։ Էնկաուստիկան Հայաստանում տարածված չէ, շատ քչերն են զբաղվում դրանով։ Մեր օրերում էնկաուստիկան դիտվում է, որպես նորարարություն, քանի որ նկարները ծնվում են արդուկի, մոմամատիտների և ֆոտոթղթի միաձուլմամբ։ Այսօր Շատ երեխաներ փորձում են կիրառել այս արվեստը… Հայաստանում չկան մասնագիտացված կենտրոններ էնկաուստիկա սովորելու համար։


== Արտաքին հղումներ ==
Վրձնի փոխարեն` արդուկ. էնկաուստիկա
Ռակոշ

Ռակոշ (ուկրաիներեն՝ Ракош), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Ռակոշ գյուղում բնակվում էր 1 147 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեն Բրիս (Շարանտի գավառ)

Սեն Բրիս (ֆր.՝ Saint-Brice), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1095 մարդ, բնակչության խտությունը` 117.74 մարդ/կմ²։ Բնակավայրը զբաղեցնում է 9.30 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 110 կմ հարավ-արևմուտք, Անգուլեմ քաղաքից` 35 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 664 աշխատունակ (15-64 տարեկան) բնակիչ, որոնցից ակտիվ էին 487-ը, իսկ ոչ ակտիվները` 177։ Ակտիվության ցուցանիշը կազմում է 73,3 %։ 487 աշխատունակ մարդկանցից աշխատել է 437 անձ (231 տղամարդ և 206 կին)։ Գործազուրկ են եղել 50 անձ (15 տղամարդ և 35 կին)։ 177 անաշխատունակներից 49-ը եղել են աշակերտներ կամ ուսանողներ, 94-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆանդեյ

Ֆանդեյ (ֆր.՝ Fendeille), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 555 մարդ, բնակչության խտությունը` 77.41 մարդ/կմ²։ Բնակավայրը զբաղեցնում է 7.17 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 34 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 368 աշխատունակ (15-64 տարեկան)  բնակիչ, որոնցից ակտիվ էին 273-ը, իսկ ոչ ակտիվները` 95։ Ակտիվության ցուցանիշը կազմում է 74,2 %։ 273 աշխատունակ մարդկանցից աշխատել է 244 անձ (144 տղամարդ և 100 կին)։ Գործազուրկ են եղել 29 անձ (11 տղամարդ և 18 կին)։ 95 անաշխատունակներից 32-ը եղել են աշակերտներ կամ ուսանողներ, 35-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Կապույտ սրահ

Կապույտ սրահ (շվեդերեն՝ Blå hallen), Ստոկհոլմի քաղաքապետարանի գլխավոր դահլիճը, որն առավել հայտնի է որպես Նոբելյան ամենամյա հանդիսավոր ճաշկերույթների սրահ, ինչպես նաև օգտագործվում է պետական այցերի, ուսանողական պարահանդեսների, հոբելյանների և այլ խոշոր միջոցառումների համար։


== Նկարագրություն ==
Սրահն ունի 50 մետր երկարություն, 30 մետր լայնություն և 22 մետր բարձրություն, 1500 քմ մակերեսով տարածք։ Այն ունի մոնումենտալ սանդուղք, պատշգամբ և լոջիա
: Սրահի տանիքի տեռասին տեղադրված է դահլիճի ճարտարապետ Ռագնար Էստբերգի կիսանդրին։
Կապույտ սրահն ունի աղյուսե պատեր, որոնք սվաղված չեն։ Դահլիճն ի սկզբանե պետք է սվաղվեր և կապույտ ներկվեր, գունային սխեմա, որը կհիշեցներ ծովախորշի կապույտը։ Բայց Էստբերգը սրահի կառուցման ժամանակ կարմիր աղյուսը տեսնելով միտքը փոխեց։ Թեև Էստբերգը հրաժարվեց կապույտ դիզայնից՝ հօգուտ անավարտ կարմիր աղյուսի, «Կապույտ սրահ» անվանումն արդեն օգտագործվում էր։


=== Երգեհոն ===
Կապույտ սրահում է գտնվում երգեհոնը, որը հայտնի է որպես Stadshusorgeln (քաղաքապետարանի երգեհոն)։ Այն ունի շուրջ 10000 խողովակ և հանդիսանում է Սկանդինավիայի 2-րդ ամենամեծ երաժշտական գործիքը։ 1960-ականների վերջում երգեհոնը վերականգնվել է, հետագայում գործիքը պահպանվել է, սակայն 2007 թվականին որոշվել է, որ գործիքը պետք է հիմնանորոգվի, և 2007-2008 թվականներին Անգլիայում երգեհոնն ամբողջովին նորոգել է Harrison & Harrison ընկերությունը։


== Կիրառում ==

Սրահում տեղի է ունենում ամենամյա Նոբելյան բանկետը, որն անցկացվում է ամեն դեկտեմբերի 10-ին։ Այս բանկետը «Շվեդիայում ամենաառաջատար ցանկալի սոցիալական հրավերն է», որին մասնակցում են Շվեդիայի թագավորական ընտանիքը, նախարարներ, խորհրդարանականները և ավելի քան 1200 հրավիրված հյուրեր։ Բանկետից հետո հյուրերը անցնում են նույն համալիրի «Ոսկե սրահ» պարելու համար։  Նոբելյան մրցանակները Կապույտ սրահում չեն հանձնվում, այլ դրանք ավելի վաղ ներկայացվում են Hötorget-ում գտնվող Ստոկհոլմի համերգասրահում։
Ամեն տարի  Էրիկ IX-ի օրը Կապույտ սրահում պարգևատրվում են Սուրբ Էրիկի մեդալով։ Կապույտ սրահը օգտագործվում է նաև պետական այցերի, ուսանողական պարահանդեսների, հոբելյանների և այլ խոշոր միջոցառումների համար։


== Ծանոթագրություններ ==


== Արտաքին հղումներ ==
360 degree panorama of Blå Hallen
360 degree panorama of Blå Hallen nr.2


== Աղբյուրներ ==
Chattopadhyay Swati, White Jeremy (2014)։ City Halls and Civic Materialism: Towards a Global History of Urban Public Space։ Routledge։ ISBN 1317802284 
Larsson Rikard (2011)։ Murverkets hemligheter: En vägvisar till Stockholms Stadshus [Masonry Secrets: One with impact to City Hall] (Swedish)։ Bokförlaget Langenskiöld։ ISBN 9187007010 
Olah George A. (2002)։ A Life of Magic Chemistry: Autobiographical Reflections of a Nobel Prize Winner։ John Wiley & Sons։ ISBN 047122040X
Էլմիրա Ամրոյան

Էլմիրա Արտաշեսի Ամրոյան (նոյեմբերի 27, 1940(1940-11-27), Երևան, Հայկական ԽՍՀ, ԽՍՀՄ), հայ դեղաբան։ Բժշկական գիտությունների դոկտոր (1982),  պրոֆեսոր (1986)։


== Կենսագրություն ==
1964 թվականին ավարտել է Երևանի բժշկական ինստիտուտը։ 1992-1997 թվականներին եղել է ՀՀ դեղերի և բժշկական տեխնոլոգիաների գործակալության տեղեկատվական բաժնի վարիչ, 1997 թվականից՝ դեղաբանական խորհրդի նախագահ, 1999 թվականից՝ ԱԱԻ կլինիկական դեղաբանության ամբիոնի վարիչ։
Աշխատանքները վերաբերում են գլխուղեղի արյան շրջանառության կարգավորման հարցերին։ Համահեղինակ է «Դեղաբանություն» (1992) դասագրքի և «Դեղաբուժություն» (2001 թվական, ռուսերեն) ձեռնարկի։


== Անդամակցություն ==
Ուղեղի ուսումնասիրության միջազգային կազմակերպության անդամ, 1990 թ.
ՀՀ դեղաբանների ընկերության նախագահության անդամ, 1986 թ.


== Երկեր ==
Вазоактивные простагландины в гомеостазе мозгового кровообращения, Е., 1983 (համահեղինակ);
Физиология и фармакология сосудистой стенки, Е., 1987 (համահեղինակ).


== Ծանոթագրություններ ==
Թերի Քրուզ

Թերի Ալան Քրուզ (անգլ.՝ Terry Alan Crews, հուլիսի 30, 1968(1968-07-30), Ֆլինտ, Միչիգան, ԱՄՆ), ամերիկացի կինոդերասան, նախկին պրոֆեսիոնալ ամերիկյան ֆուտբոլիստ։
Որպես դերասան առավել հայտնի է «Սպիտակամորթ թռչնակները», «Անզպելիները», «Անզսպելիները 2» և մի շարք այլ ֆիլմերում հանդես գալու համար։ Քրուզի մասնակցությամբ առավել հայտնի հեռուստաշոուներից են «Բոլորն ատում են Քրիսին» և «Բրուքլին 9-9» սիթքոմները։ Հայտնի է նաև «Оld Spice» դեզոդորանտի գովազդաշարերում հանդես գալու համար։
1991-1996 թվականների ընթացքում Քրուզը հանդես է եկել Ամերիկյան ֆուտբոլի ազգային լիգայի (NFL) չորս ակումբներում՝ «Լոս Անջելես Ռեմս», «Սան Դիեգո Չարջերս», «Վաշինգթոն Ռեդսկինս» և «Ֆիլադելֆիա Իգլս» ակումբներում։


== Անձնական կյանք ==
1990 թվականից Քրուզը ամուսնացած է Ռեբեկա Քինգի հետ։ Նրանք ունեն երեք դուստր՝ Ազրիելը (ծնվ․ 1990 թ․), Թերան (ծնվ․ 1999 թ․), Վինֆրին (ծնվ․ 2004 թ․), և մեկ որդի՝ Իսայան (ծնվ․ 2007 թ․)։


== Ֆիլմագրություն ==


=== Ֆիլմեր ===


=== Հեռուստատեսություն ===


=== Տեսահոլովակներ ===


=== Համակարգչային խաղեր ===


== Ծանոթագրություններ ==


== Արտաքին հղումներ ==
Պաշտոնական կայք
Թերի Քրուզը Internet Movie Database կայքում
Քրիզանթեմով աղջիկը

Քրիզանթեմով աղջիկը (լեհ.՝ Dziewczynka z chryzantemami), յուղանկար, որն ստեղծվել է 1894 թվականին, լեհ պոստիմպրեսիոնիստ նկարչուհի Օլգա Բոզնանսկայի (1865–1940) կողմից։ Այն պահվում է Կրակովի ազգային թանգարանի 19-րդ դարի լեհական արվեստի պատկերասրահում։


== Նկարագրություն ==
Նկարը պատկերում է փոքրիկ աղջկա, որը կանգնած է՝ ձեռքին սպիտակ քրիզանթեմ։ Աղջկա գունատ, մտահոգ դեմքը շփոթված ու անկեղծ արտահայտություն ունի։ Նա ունի բաց կարմիր մազեր, փոքրիկ կարմիր շուրթեր և թեթևակի փայլող սև աչքեր։ Նրա հագին կապույտ ու մոխրագույն գույների պարզ զգեստ է։ Աղջկա ստվերը պարզ տեսանելի է նրա հետևում գտնվող պատի վրա։ Կտավում պակասում են սուր գծերն ու ընդգծումները, թե' աղջկա պատկերը, թե' ֆոնը կազմված են ներկի բազմաթիվ կետերից։


== Վերլուծություն ==
«Քրիզանթեմով աղջիկը» կտավը նկարչի ամենաշատ ներկայացված աշխատանքներից մեկն է։ Այն պատկերվել է 1894 թվականին, Մյունխենում։ Նկարչուհին հիացած էր Ջեյմս Ուիսթլերի նկարչական սկզբունքներով և ծանոթացել էր Փարիզում տարածված միտումների հետ, ինչի արդյունքում նա մերժել էր Մյունխենի դպրոցի սկզբունքները։ Նա որոշում է դեմ գնալ երեխաների դիմանկարներ պատկերելու համար ընդունված սկզբունքներին, որտեղ երեխաները սովորաբար կրում էին էլեգանտ ու թանկարժեք հագուստ և պատկերվում էին հարուստ կահավորանքով սենյակներում կամ բնության շքեղ տեսարանների ֆոնին։ Փոխարենը Բոզնանսկան պատկերել է երեխաներին չեզոք ֆոնին։ Ըստ Ուրսզուլա Կողակովսկա-Զաուխայի՝ նկարն «ստեղծում է խորության, տխրության, խորհրդավորության ու փոքրացման մթնոլորտ», որոնք հիշեցնում են Մորիս Մետերլինկի բանասատեղծությունները, ում Բոզնանսկան բարձր էր գնահատում։ 
1896 թվականին Gazette des Beaux-Arts ամսագրի համար գրախոսական գրելիս Ուիլյամ Ռիթերը նշել է, որ «նա էնիգմատիկ երեխա է, որ խենթացնում է նրանց, ովքեր իրեն երկար են նայում»։ Երեխայի անմեղության զգացումը, նրա հանգիստ դիրքն ու դեմքի նուրբ գծերը հակասության մեջ են նկարի մելանխոլիկ ու շփոթված տրամադրության հետ։ Նկարիչն աղջկա հոգեկան վիճակն ու նրան շրջապատող միջավայրը նրբորեն է պատկերել, ինչը ցույց է տվել արվեստագետի հետաքրքրությունը գրականության ու արվեստի այդ շրջանում հայտնված նոր միտումների հանդեպ։


== Տես նաև ==
Նեգրուհի (նկար)


== Ծանոթագրություններ ==
(5959) Շակլան

(5959) Շակլան (անգլ.՝ Shaklan), աստերոիդ աստերոիդների հիմնական գոտում։ Հայտնաբերվել է 1989 թվականի հուլիսի 2-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 3,185353 ա. մ., առավելագույնը մոտենում է 2,8647 ա. մ. հեռավորության վրա և հեռանում 3,506 ա. մ.։ Արեգակի շուրջ մեկ ամբողջական պտույտ է կատարում 2076,51 երկրային օրվա ընթացքում, իր ուղեծրով շարժվելով միջինում 0,173368 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5959) Շակլան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոսնովկա (գյուղ, Բելոկատայսկի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ռուս.՝ Сосновка, բաշկիրերեն՝ Сосновка), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոլ Գեթիի թանգարան

Փոլ Գեթթի թանգարան (անգլ.՝ J. Paul Getty Museum), Կալիֆորնիայի ամենամեծ գեղարվեստական թանգարանը։


== Թանգարանի պատմությունը ==
1997 թ. դեկտեմբերից թանգարանը տեղակայված է Լոս Անջելեսում, այժմյան Գեթի կենտրոնի շենքում, որի կառուցում է արժեցել է 1,2 միլիարդ դոլլար։ Անտիկ ժամանակի հավաքածուն տեղակայված է Գեթիի վիլլայում՝ Մալիբուում (կառուցված է Հերկուլանումի Պապիրուսների վիլլայի օրինակով)։
Թանգարանը հիմնադրել է նավթատեր Փոլ Գեթին (1892 - 1976), որը իր ժամանակին համարվում էր աշխարհի ամենահարուստ մարդը։ Նրա կտակած բազմամիլիարդ կարողությունը թանգարանը դարձրել է ամենահարուստը անտիկ և վերածննդի ժամանակաշրջանի ցուցանմուշների առումով։
2013 թվականի օգոստոսին թանգարանը իր ցուցանմուշների ավելի քան 4.600 թվային պատկերներ հասանելի է դարձրել լայն հասարակությանը։


== Հավաքածուի գլուխգործոցները ==

		
		
		
		
		
		
		


== Ծանոթագրություններ ==


== Արտաքին հղումներ ==
Գեթիի ֆոնդի պաշտոնական կայքը
Գիլեա

Գիլեա, խոնավ արևադարձային ընդարձակ անտառային տարածություններ Ամազոնիայում, որը այլ կերպ հայտնի է նաև Սելվաս անունով։ Սելվաս և Գիլեա բառերը իրենց արմատում ունեն անտառ բառը։ Գիլեան հունարենից է, իսկ Սելվասը լատինական ծագում ունի։


== Տես Նաև ==
Արևադարձային անտառ


== Գրականություն ==
«Աշխարհագրական անունների բացատրական բառարան», Կամսար Ավետիսյան.Երևան 1969
Խուանա Մանսո

Խուանա Պաուլա Մանսո (անգլ.՝ Juana Paula Manso, հունիսի 26, 1819(1819-06-26), Բուենոս Այրես, Արգենտինա - ապրիլի 24, 1875(1875-04-24), Բուենոս Այրես, Արգենտինա), արգենտինացի գրող, թարգմանիչ, լրագրող, ուսուցիչ, Արգենտինայում, Ուրուգվայում և Բրազիլիայում ֆեմինիստական ռահվիրա։


== Կենսագրություն ==
Խուանա Պաուլա Մանսոն ծնվել է 1819 թվականին Բուենոս Այրեսում։ 1840 թվականին ընտանիքի հետ տեղափոխվել է Մոնտեվիդեո. աքսորվել է Խուան Մանուել դե Ռոսայի ռեժիմի օրոք։ Ռոսայի քաղաքական ճնշման պատճառով Մանսոն ընտանիքը տեղափոխել է Ռիո դե Ժանեյրո՝ որոշ ժամանակ անց վերադառնալով Մոնտեվիդեո։ Ռիո դե Ժանեյրոյում Խուանան ամուսնացել է և ամուսնու հետ շրջել ԱՄՆ-ում և Կուբայում։ Հետագայում 1853 թվականին աքսորից վերադարձել է Բուենոս Այրես, բայց առանց ամուսնու, այնուհետև կրկին փորձել է ապրել Բրազիլիայում (1854 թվականին) և վերջապես 1859 թվականին բնակություն է հաստատել Բուենոս Այրեսում։
Խուանա Մանսոն կիսում էր այն մտքերը, որոնք մայիսյան շարժման հիմքում էին։ Ռիվեր Փլեյթ տարածքում մայիսյան շարժումը վերաբերում էր Իսպանիայի թագից դեպի անկախության առաջին քայլին և առաջին ինքնավար կառավարության ձևավորմանը։ Շատ մտավորականներ կիսում էին «Մայիսի ոգու գաղափարները», որի շուրջ համախմբվեցին ազատագրման, հանրապետականության, լուսավորություն, ժողովրդի ինքնիշխանությունը, ստրկության հանդեպ ընդդիմության, առաջընթացի գաղափարները։
Մանսոն այն լրագրողն էր, որն իր հոդվածներն օգտագործում էր որպես մարտադաշտ՝ քննարկելու իր ժամանակի և սեռի նախապաշարմունքները։ Մոնտեվիդեոյում նա մասնակցեց գրական սալոնին, որն իր շուրջ էր հավաքել իր արտագաղթած մի քանի հայրենակիցների։ Նրա առաջին բանաստեղծությունները հրատարակվել են 1841 թվականին Մոնտեվիդեոյի El Nacional թերթում։
Բրազիլիայում գտնվելու ընթացքում Մանսոնը հիմնադրել է «O Journal das Senhoras։ modas, litteratura,
bellas artes, theatros e critica» [Կանանց ամսագիր. նորաձևություն, գրականություն, կերպարվեստ, թատրոն և 
քննադատություն)։ Հրապարակվելով 1852-1854 թվականներին, այն լատինամերիկյան առաջին ֆեմինիստական թերթն էր։
Մանսոն նաև գրել է La ondina del plata-ի [A Plate of water nymph] հրատարակության համար, որն ուժեղ ազդեցություն է թողել տասնիններորդ դարի կանանց վրա։


== Ծանոթագրություններ ==
1519

1519 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1519 թվականն է, 

XVI դարի 19-րդ տարին։ 


== Դեպքեր ==

Մարտի 4՝ Էռնան Կորտեսն իրեն ուղեկցող կոնքիստադորների հետ ափ է իջնում Մեքսիկայում։  (Ապրիլի 22-ի Ավագ ուրբաթ օրը ոտք է դնում այսօրվա Վերակրուսում, հոկտեմբերի 12-ին 3000 Թլաչքալթեքների ուղեկցությամբ հասնում է Չոլուլա, նոյեմբերի 8-ին՝ մտնում է Տենոչտիտլան և ացտեկների առաջնորդ Մոնտեսումայի արքունիք։ )
Հունիսի 28 իսպանիայի Կառլոս I թագավորը դառնում է Սրբազան Հռոմի Կառլոս V (կառավարում է մինչև 1556).
Սեպտեմբերի 20՝ Ֆեռնան Մագելանը հինգ նավերով սկսում է իր շուրջերկրյա ճանապարհորդությունը։


=== Անամսաթիվ ===
Կակաոն հասնում է Եվրոպա։
Էստոնիայում ավարտվում է Սբ. Օլաֆի եկեղեցու շինարարությունը։


== Ծնունդներ ==
Մարտի 31՝ Հենրի II, Ֆրանսիայի թագավոր (մ. 1559)
Ապրիլի 13՝ Կատրին դը' Մեդիչի, Ֆրանսիայի Անրի II-ի թագուհին (մ. 1589)
միգուցե
Ապրիլի 13 - Եկատերինա Մեդիչի, Ֆրանսիայի թագուհի, Ֆրանսիայի թագավորության ժամանակավոր կառավարիչ-գահապահ, Ֆրանսիայի թագավոր Հենրիխ II Վալուայի կինը, Ուրբինոյի դուքս Լորենցո դե Մեդիչիի դուստրը
Քեթրին Հովարդ, Հենրի VIII-ի հինգերորդ թագուհին, (ծն. 1518 և 1524 միջև; մ. 1542)


== Մահեր ==
Հունվարի 12՝ Մաքսիմիլիան I, Սրբազան Հռոմի կայսր (ծն. 1459)
Մայիս 2՝ Լեոնարդո դա Վինչի, վերածննդի իտալացի գեղանկարիչ, քանդակագործ, ճարտարապետ, երաժիշտ, և գրող մաթեմատիկոս, մեխանիկ, քաղաքագետ և գյուտարար (ծ. 1452)


== Սրահ ==


== Ծանոթագրություններ ==
Նեյայի շրջան

Նեյայի շրջան (ռուս.՝ Нейский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1928 թվականին։ Վարչական կենտրոնը՝ Նեյա։


== Աշխարհագրություն ==
Շրջանի տարածքի մակերեսը կազմում է 2657 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14152 մարդ։ Բնակչության խտությունը կազմում էր 5,33 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Խորոված կարտոֆիլի տոնը

«Խորոված կարտոֆիլի տոն» (ուկրաիներեն՝ Свято печеної картоплі), 1976 թվականի խորհրդային գեղարվեստական ֆիլմ, որը նկարահանել է ռեժիսոր Յուրի Իլյենկոն Ա. Դովժենկոյի անվան կինոստուդիայում։
Պրեմիերան կայացել է 1978 թվականի փետրվարին։


== Սյուժե ==
Ֆիլմը նկարահանվել է իրական իրադարձությունների հիման վրա։ Այն պատմում է սովորական ռուս կնոջ՝ Ալեքսանդրա Ավրամովնա  Դերեվսկայայի՝ հերոսուհի մոր սխրանքի, ազնվության և անձնազոհության մասին, որը եղել է աշխարհի միակ կինը, որ դաստիարակել է 48 որբ երեխաների։ 1939 թվականից նա ամուսնու հետ վերցրել է ծնողազուրկ երեխաների, որոնց ծնողները զոհվել էին ռազմաճակատում կամ մահացել սովից։ Նրանց թվում եղել են ռուսների, ուկրաինացիների, ուզբեկների, հրեաների, գերմանացիների, մորդվինների, չուվաշների և ԽՍՀՄ այլ ժողովուրդների ներկայացուցիչների երեխաներ։
Դերևսկայայի սաները հավերժ պահպանել են այդ կնոջ ջերմության մի մասնիկը և նրա բարությունը տարածել աշխարհում։ Նրա մահից հետո այս մեծ ընտանիքում պահպանվել է ավանդույթը՝ մոր ծննդյան օրը սեղանին է մատուցվում խորոված կարտոֆիլ՝ ընտանիքի ղեկավարի սիրած ուտեստը։
Այժմ Ալեքսանդրա Ավրամովնայի գերեզմանի վրա տեղադրվել է սալ, որի վրա գրված է․ «Դու մեր խիղճն ես, մեր աղոթքը, Մա՛մ։ Ցգետին խոնարհում քեզ։ Քո երեխաներ։ 48 երեխաների անունները»։


== Դերերում ==
Լյուդմիլա Եֆիմենկո – Աննա
Ռոման Գրոմադսկի – Զախար
Լեոնիդ Յանովսկի – Գեորգի Կոլոսով
Վիկտոր Պանչենկո – Տիմոֆեյ
Վլադիմիր Ալեքսեենկո
Նիկոլայ Գրինկո – գերմանացի
Բոգդան Բենյուկ
Նեոնիլա Գնեպովսկայա – բժիշկ
Յուրի Դուբրովին
Սերգեյ Բրժեստովսկի
Սերգեյ Պոդգորնի
Վադիմ Իլյենկո
Վլադիմիր Վոլկով
Լես Սերդյուկ
Գենադի Բոլոտով


== Տես նաև ==
Դու որբ չես
Լենինգրադցիներ, իմ երեխաներ


== Ծանոթագրություններ ==
White Walls

«White Walls», ամերիկյան Մաքլեմոր և Ռայան Լյուիս դուետի երգը, որում իրենց մասնակցությունն ունեն նաև ամերիկացի ռեփեր Սքուլբոյ Քյուն և ամերիկացի երգչուհի Հոլիսը։ Այն թողարկվել է 2013 թվականի հոկտեմբերի 8-ին՝ որպես Մաքլեմորի և Ռայան Լյուիսի «The Heist» (2012) անվանումը կրող առաջին ալբոմի հինգերորդ սինգլ։ Երգը գրվել է Մաքլեմորի, Ռայան Լյուիսի, Սքուլբոյ Քյուի և Հոլիսի կողմից։


== Տեսահոլովակ ==
Երգի տեսահոլովակը, որի ռեժիսորներն են Մաքլեմորը, Ռայան Լյուիսը և Ջեյսոն Քոնիգը, ներկայացվել է 2013 թվականի սեպտեմբերի 9-ին (մինչև երգի սինգլ թողարկվելը)։ Տեսահոլովակի տարբեր մասերում նկարահանվել են ASAP Rocky-ն, Տրինիդադ Ջեյմսը, Վիզ Խալիֆան, Big Boi-ը, Sir Mix-a-Lot-ը և DJ Drama-ն։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-09-05 at the Wayback Machine. MetroLyrics կայքում
Կրումբախ (Շվաբիա)

Կրումբախ (Շվաբիա) (գերմ.՝ Krumbach (Schwaben)), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Գյունցբուրգ շրջանի կազմում։ Բնակչությունը կազմում է 12 493 մարդ (ըստ 2010 թվականի դեկտեմբերի 31-ի) ։ Տարածքը կազմում է 44,75 կմ²։ Պաշտոնական կոդ՝ 09 7 74 150։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Գառնակ (գետակ)

Գառնակ, գետակ Եփրատի ավազանում։ Սկիզբ է առնում Մալաթիայից հարավ-արևելք բարձրացող լեռների լանջերից և Եփրատի մեջ թափվում աջ կողմից։ Մշտական հոսք չունի, սնվում է ձնհալի ջրերից։


== Ծանոթագրություններ ==
L.A. Woman (ալբոմ)

L.A. Woman, ամերիկյան լեգենդար ռոք խումբ The Doorsի 6-րդ ստուդիական ալբոմն է, որը թողարկվել է 1971 թվականի ապրիլի 19-ին, Elektra Records ձայնագրական ստուդիայի սկավառակով։ Այս ալբոմը վերջին էր խմբի երգիչ եւ մենակատար Ջիմ Մորիսոնի հետ, ով մահացավ ալբոմի ձայնագրումից ընդամենը երեք ամիս անց Փարիզում։ Ալբոմը ձայնագրելիս խումբը շարունակեց ավելացնել բլյուզային էլեմենտներ եւ այս առումով կարելի է ասել շարունակեց այն ուղին որը խումբը սկսել էր իրենց «Morrison Hotel» ալբոմով։ Ալբոմի պրոդյուսերը հանդիսանում է Բրյուս Բոտնիկը քանի որ խմբի պրոդյուսեր Փոլ Ռոթշիլդը լքեց խումբը հենց L.A. Womanի ոճային հարցերի շուրջ խմբի անդամների հետ ունեցած տարաձայնությունների պատճառով։
«Love Her Madly» երգը թողարկվեց որպես սինգլ 1971 մարտին, երբ դեռ ալբոմը չէր էլ թողարկվել, եւ ընդգրկվեց Billboard Hot 100ի թոփ 20 երգերի ցանկում։ Թողարկվելուց հետո ալբոմը զբաղեցրեց 9-րդ հորիզոնականը Billboard 200 ցանկում եւ 28-րդ հորիզոնականը Մեծ Բրիտանիայի ալբոմների ցուցակում։ 1971 թվականի հունիսին «Riders on the Storm» երգը թողարկվեց որպես ալբոմի երկրորդ սինգլ եւ այն հաջողություն ունեցավ թե ԱՄերիկայում եւ թե Մեծ Բրիտանիայում։ Երաժշտական քննադատներ Ռիչի Ունթերբերգերը եւ Դեյվիդ Քվանթիկը երկուսն էլ նշել են որ L.A. Woman խմբի լավագույն ալբոմներից է, եւ դա հատկապես Մորիսոնի վստահ վոկալայաին կատարումների եւ խմբի դեպի բլյուզը վերադառնալու շնորհիվ։


== Երգացանկ ==


== Աղբյուրներ ==
Տանձենի Զանգեզուրի

Տանձենի Զանգեզուրի (լատ.՝ Pyrus zangezura), վարդազգիների ընտանիքի, տանձենի ցեղի բույս։


== Նկարագրություն ==
Փոքր տերևաթափ ծառ է՝ 8-10 մ բարձրությամբ և 20-40 սմ բնի տրամագծով։ Ճյուղերը և ընձյուղները զուրկ են փշերից և ծածկված են մուգ դարչնագույն կեղևով (հետագայում դրանք ստանում են մոխրագույն երանգ), մերկ են (մատղաշ շիվերի մազմզուկները վաղ են թափվում)։ Բողբոջները խոշոր են, մոտ 0,5 սմ երկարությամբ, մատղաշ շիվերի վրա նեղ կոնաձև, բազմամյա ճյուղերի վրա ձվաձև։ Տերևները էլիպսաձև են, լայն նշտարաձև կամ երկարավուն ձվաձև, 5-9 սմ երկարությամբ և 3-5 սմ լայնությամբ, կլորավուն հիմքով, բութ կամ սուր գագաթով, բութ ատամնաեզր կամ սղոցաեզր, մերկ, վերևի կողմից մուգ կանաչ, ներքևի կողմից ավելի բաց գույնի։ Չորացնելու դեպքում սևանում են։ Տերևակոթունների երկարությունը կազմում է 2-5 սմ։ Պտուղների հասունացման ժամանակ բաժակաթերթիկները չեն թափվում, ծածկված են խիտ աղվամազով։ Պտուղները հավաքված են վահաններում, 7-8 հատ միասին, տանձաձև կամ համարյա կլորավուն, մոտ 1,5 սմ տրամագծով, կոշտ, ամուր պտղամսով, որի մեջ մեծ քանակությամբ քարաբջիջներ կան, մերկ են, հաստ, պտղի տակ ուժեղ հաստացած պտղակոթունով։


== Տարածվածություն ==
Տարածված է միայն Հայաստանում՝ Զանգեզուրի լեռնաշղթայի վերին լեռնային գոտում, Մեղրու շրջանի Մազրա գյուղի շրջակայքում։ Որպես հայկական էնդեմ պահպանության և տարածման խիստ կարիք ունի։


== Ծանոթագրություններ ==
Number Ones

Անվան այլ կիրառումների համար տե՛ս՝ Number Ones (այլ կիրառումներ)Number Ones-ը երգիչ, երգահան Մայքլ Ջեքսոնի լավագույն հիթերի հավաքածու է, այն թողարկել է Sony Music-ը 2003 թվականի նոյեմբերի 17-ին, մեկ օր անց ալբոմը թողարկվեց ԱՄՆ-ում։ Սա Մայքլի առաջին հավաքածուն է, որը թողարկեց Sony-ն, HIStory: Past, Present and Future, Book I ալբոմի թողարկումից հետո։ Ինչպես The Beatles-ի 1 (2000) և ELV1S: 30#1 Hits (2002) այս ալբոմը նույնպես պարունակում էր #1 հիթեր։
Number Ones-ը հաջողության հասավ ամբողջ աշխարհում, ի սկզբանե հասնելով 1-ին հորիզոնականի Մեծ Բրիտանիյում և 13-րդ հորիզոնականի ԱՄՆ-ում։ Այն 6 շաբաթ շարունակ լավագույն վաճառվող ալբոմն էր ԱՄՆ-ում and for twenty-seventh week on the Top Pop Catalog Albums chart.: 
Overall, the album has sold over 10 million copies worldwide, with 4,138,600 of those being sold in the U.S.2009 թվականին American Music Awards-ին ալբոմը արժանացավ 2 մրցանակի՝ լավագույն փոփ/ռոք և լավագույն սոուլ/R&B ալբոմ նոմինացիաներում։ Այդ մրցանակաբաշխության ժամանակ նա ստացավ ևս 2 մրցանակ՝ «Լավագույն փոփ/ռոք կատարող» և «Լավագույն երգիչ սոուլ և R&B ոճերում»։
Մայքլ Ջեքսոնի "Number Ones" ալբոմը դարձավ հիրավի երկար ժամանակ լավ վաճառվող կատալոգային գործ, և 2009 թ. Ջեքսոնի հանկարծակի մահից հետո վերադարձավ Մ թվականի և ԱՄՆ-ի վարկանիշային ցանկերի ամենաբարձր տեղին։ Միացյալ Նահանգներում ոչ անընդմեջ վեց շաբաթների ընթացքում այն եղավ ամենալավ վաճառվող ալբոմը և քսանյոթ շաբաթ շարունակ մնաց "Top Pop Catalog Albums chart" վարկանիշային ցանկում, սակայն որպես «կատալոգային վերնագիր» «Number Ones» ալբոմը հանվեց «Billboard» երաժշտական ամսագրի լավագույն 200 երաժշտական գործերի ցանկից՝ Մայքլ Ջեքսոնին զրկելով յոթերորդ անգամ «Թիվ 1» սոլո ալբոմ ունենալու պատվից։ Սակայն 2009 թ. աշնանը «Billboard» ամսագրի լավագույն 200-ի ցանկում 18 ամսից հին երաժշտական գործեր չթողնելու կանոնը հանվեց Ջեքսոնի և Բիթլների հետմահու վերամշակված և վերաթողարկված գործերի հաջողության շնորհիվ։


== Երգացանկ ==


== Սերտեֆիկացիա ==


== 2009 ==
Number Ones-ը վաճառվեց 108,000 օրինակով ԱՄՆ-ում Ջեքսոնի մահից անց, մեկ շաբաթվա ընթացքում և այն դարձավ շաբաթվա ամենավաճառվող ալբոմը։ Number Ones-ը 2009 թվականին 3-րդ ամենավաճառվող ալբոմն էր, այն զիջում էր միայն Սյուզան Բոյլի «I Dreamed a Dream» և Թեյլոր Սուիթի «Fearless» ալբոմներին։ 2009 թվականին ալբոմը վաճառվեց 2,6 միլիոն օրինակով։ Հաջորդ շաբաթվա ընթացքում ալբոմը վաճառվեց 330,000 օրինակով։ Ալբոմը չմտավ Billboard 200, սակայն այն մտավ "Comprehensive chart" համար մեկ ալբոմի ներքո։
Նոր Զելանդիայում Number Ones-ը Մայքլի մահից հետո նորից մտավ հիթ շքերթ 38-րդ հորիզոնականի ներքո, իսկ հաջորդ շաբաթվա ընթացքում հասավ 4-րդ հորիզոնական։ Եվս մեկ շաբաթ անց այն հասավ 1-ին հորիզոնական և դարձավ քառակի պլատինե վաճառվելով 60.000 օրինակով։


== Տես նաև ==
Number Ones DVD
Number Ones - MJ's fan clube dedicated Archived 2013-05-20 at the Wayback Machine.


== Աղբյուրներ ==
Աբունի

Աբունի (Աբունինի, Ապունի, Ապունինի), հնագույն երկրամաս Հայկական լեռնաշխարհում՝ հիշատակված ուրարտական արձանագրություններում։ Երկրամասի կենտրոնը հավանաբար համանուն քաղաքն էր։


== Անվան ծագումնաբանություն ==
Աբունի կոչվել է համանուն ցեղի անունով, ուրարտացիները գրավել են Արգիշտի Ա-ի օրոք։ Նիկողայոս Մառն ու Գրիգոր Ղափանցյանը նույնացրել են Ապահունիք գավառի անվան հետ։


== Աշխարհագրական դիրք ==
Ամենայն հավանականությամբ տարածվում էր Ախուրյան գետի ակունքների շրջանում, Չլդըր լճից ոչ հեռու։


== Ծանոթագրություններ ==
Արտենի

Անվան այլ կիրառումների համար տե՛ս՝ Արտենի (այլ կիրառումներ)Արտենի, գյուղ Հայաստանի Արագածոտնի մարզում։ Թալին քաղաքից մոտ 14 կմ հարավ-արևմուտք։ Մարզկենտրոնից գտնվում է 63 կմ հեռավորության վրա, բարձրությունը ծովի մակերևույթից՝ 1200 մ։


== Անվանումներ ==
Նախկինում ունեցել է Բաղութլի, Բողութլու, Բուղուտլու անվանումները։ Արտենի է վերանվանվել 1950 թվականի օգոստոսի 31-ին։ Բնակավայրը կոչվում է հարակից լեռան անունով։ Գյուղից 2.5 կմ հյուսիս-արևելք գտնվում է Արտին լեռը 2047 մ բարձրությամբ, որտեղ հայտնաբերվել են հին քարե դարի բնակավայրեր, գործիքներ և զենքեր։ Ուրարտական շրջանում Ք.ա. 8-7-րդ դդ. տարածքը հայտնի էր Արտիունա անվամբ։ 
Ըստ առասպելի՝ Արտենի՝ այսինքն Արայի տենչանքի տեղ։ Արա Գեղեցիկը ելնում էր լեռան վրա և ընկնում էր հաճելի տենչանքի մեջ։ Դրա համար էլ լեռը կոչվել է Արտենչի տեղ, հետագայում՝ Արտենի։


== Բնակչություն ==
Գյուղի նախնիները եկել են Արթիկի, Սառնաղբյուրի, Ախալքալաքի, Թալինի և Կարսի զանազան գյուղերից։ Գյուղում հայ բնակչության հետ ապրել են նաև եզդիներ, իսկ 1965 թվականին Արտենի են տեղափոխվել 120 տուն սիրիահայեր։ Տեղափոխվողների հետևանքով Արտենին դարձել է բավականին մեծ տնտեսություն ունեցող ավան։ Արտին լեռան ստորոտին մինչև ավանի հիմնվելը եղել է ինքնաթիռների կայան՝ աէրոդրոմ, հետո այն փակվել է և տեղանքը վերածել են այգիների։ Սկզբնական շրջանում Արտենին միացած է եղել Քարակերտին, հետո՝ 1961թ. առանձնացել է։ Արտենի ավանի ազգաբնակչության փոփոխությունը.


== Տնտեսություն ==
Բնակչությունը զբաղվում է խաղողագործությամբ, պտղաբուծությամբ, անասնապահությամբ։ ԽՍՀՄ տարիներին ավանը լավագույնն էր խաղողի մշակության գործում։ Տեղում արտադրանքի հիման վրա ստեղծվել է գինու, կոնյակի գործարանը, որը ստեղծում էր 9 տեսակի գինի և կոնյակ՝ «Արտենի», «Աշնակ», «Անուշ» և այլն։ Գործարանի գինիները հայտնի էին նաև արտասահմանում։ Գործարանն այսօր չի գործում։ Արտենիում է գտնվել այգեգործական գիտահետազոտական ակադեմիան, որտեղ փորձարկելու համար աճեցրել են տարբեր պտղատու ծառեր։


== Տես նաև ==
Արտենիի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Խարաբա-Փարչինիս

Խարաբա-Փարչինիս, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Սասանո

Սասանո (իտալերեն՝ Sassano), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 5191 մարդ, բնակչության խտությունը կազմում է 110 մարդ/կմ²։ Զբաղեցնում է 47 կմ² մակերես։ Փոստային ինդեքս՝ 84038, հեռախոսային կոդ՝ 0975։


== Ծանոթագրություններ ==
Լյուսակ (Ծովափնյա Շարանտի գավառ)

Լյուսակ (ֆր.՝ Lussac ) համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Ժոնզակ կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17215։


== Բնակչություն ==
Համայնքի բնակչությունը 2010 թվականին կազմում էր 51 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Լյուսակ (ֆր.)
Աբանո (Քարելի շրջան)

Աբանո (վրաց.՝ აბანო), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 720 մետր բարձրության վրա։ Շրջկենտրոն Քարելից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 239 մարդ։


== Ծանոթագրություններ ==
Տիվայի Հանրապետություն

Տիվա Հանրապետություն (ռուս.՝ Республика Тыва), հանրապետություն Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Կիզիլ քաղաքը։
Սահմանակից է Ռուսաստանի Իրկուտսկի մարզի, Խակասիա, Բուրյաթիա և Ալթայի հանրապետությունների, Կրասնոյարսկի երկրամասի, ինչպես նաև Մոնղոլիայի հետ։


== Ծանոթագրություններ ==


== Արտաքին հղումներ ==
Տիվա հանրապետության պաշտոնական կայք Archived 2014-02-12 at the Wayback Machine.
Ստրիմբա (գյուղ, Ռախովի շրջան)

Ստրիմբա (ուկրաիներեն՝ Стримба), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Ստրիմբա գյուղում բնակվում էր 1 340 մարդ։ Բնակավայրը զբաղեցնում է 6 կմ² տարածք։ Բնակչության խտությունը կազմում էր 223 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծ Բրիտանիայի տնային առաջնություն 1930/1931

1930/1931 մրցաշրջանի Մեծ Բրիտանիայի տնային առաջնությունը քառասուներեքերորդն էր։ Հաղթանակը կիսեցին  Անգլիայի և  Շոտլանդիայի հավաքականները։ Քանի որ հաղթանակի համար շնորհվում էր երկու միավոր, շոտլանդացիները, չնայած երկու ոչ-ոքիներին, կարողացան անգլիացիների նկատմամբ տարած հաղթանակի շնորհիվ հավասարվել նրանց, չնայած մրցաշարի սկզբում անգլիացիների տարած երկու հաղթանակներին։
Մրցաշարում ուժեղ մեկնարկեցին անգլիացիները՝ տանելով խոշոր հաշվով հաղթանակներ իռլանդացիների և ուելսցիների նկատմամբ։ Շոտլանդացիները, ընդհակառակը, դժվարությամբ կարողացան նույն մրցակիցների հետ մրցավեճերում արձանագրել ոչ-ոքիներ։ Վերջին խաղից առաջ անգլիացիներն արդեն իսկ ապահովել էին տիտղոսը, սակայն այն միանձնյա նվաճելու համար նրանց պետք էր չպարտվել շոտլանդացիներին։ Վերջիններիս տիտղոսը կիսելու համար հարկավոր էր միայն հաղթանակ, որին և նրանք հասան 2։0 հաշվով։ Ուելս-Իռլանդիա խաղում ուելսցիները համառ պայքարում 3։2 հաշվով հաղթանակ տարան, ինչը նրանց դուրս բերեց երրորդ տեղ։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Հաղթող ==


== Ռմբարկուներ ==
Նազիյա (գյուղ, Պուտիլովսկոե գյուղական բնակավայր)

Անվան այլ կիրառումների համար տե՛ս՝ ՆազիյաՆազիյա (ռուս.՝ Назия), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 106 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալվիրան

Ալվիրան, գյուղ Արևմտյան Հայաստանում, Սեբաստիայի վիլայեթի Ամասիայի գավառում։ Գտնվում էր Մարզվանի գավառակում՝ Չորում քաղաքի արևելյան կողմում, լեռան ստորոտում։


== Տես նաև ==
Սեբաստիայի նահանգի հայաբնակ բնակավայրեր


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Սադովոե (գյուղ, Լոզովայայի շրջան)

Անվան այլ կիրառումների համար տե՛ս՝ ՍադովոեՍադովոե (ուկրաիներեն՝ Садове), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1871 թվականին։
2001 թվականի տվյալներով Սադովոե գյուղում բնակվում էր 439 մարդ։ Բնակավայրը զբաղեցնում է 0,994 կմ² տարածք։ Բնակչության խտությունը կազմում էր 441,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեքսիկայի դաշնային ոստիկանություն

Մեքսիկայի դաշնային ոստիկանություն, Մեքսիկայի ոստիկանական գերագույն մարմինը, որը բաժանված է տարբեր գործակալությունների։ Այն հաճախ կոչվում է նաև ոչ այնքան տարածված և ոչ գրական "Federales" տերմինով։ Որպես կանոն, Մեքսիկայի դաշնային ոստիկանության աշխատակիցները զինված են ատրճանակով և կրում են մուգ կապույտ կամ մոխրագույն մարտական համազգեստ։
Մեքսիկայի դաշնային ոստիկանությունը ստեղծվել է չորս տարբեր դաշնային կանխարգելիչ կազմակերպությունների 1998-1999 թվականների միաձուլումից հետո։ Այս մարմինը ստեղծվել է Մեքսիկայի Միացյալ Նահանգներում նարկոկարտելների աճող սպառնալիքը կանխելու նպատակով։ Մեքսիկայի դաշնային ոստիկանությունը ներառում է դաշնային ճանապարհային ոստիկանական և ֆինանսական ոստիկանության բաժիններ, որոնք կոչվում է նաև քննչական և ազգային անվտանգության կենտրոններ։
Մեքսիկայի դաշնային ոստիկանության զինված ուժերը համարվում է Մեքսիկական բանակի 3-րդ ռազմական ոստիկանության բրիգադը։ Մեքսիկայի Դաշնային ոստիկանությունը ներառում է նաև քննչական բաժանմունք։ Մեքսիկայի զինված ուժերի գերագույն գլխավոր հրամանատարը Մեքսիկայի նախագահն է։


== Հրազեններ ==


==== Ատրճանակներ ====
Beretta 92
Glock pistol
Heckler & Koch USP
Jericho 941
CZ P-09


==== Ինքնաձիգներ ====
Colt 9mm SMG
Heckler & Koch MP5
Heckler & Koch MP7
Heckler & Koch UMP
Uzi


==== գրոհային հրացաններ ====
AR-15
Beretta AR70/90
Beretta ARX 160
CZ-805 BREN
FN FAL
Galil ACE
Heckler & Koch G3


==== Դիպուկահար հրացաններ ====
Barrett M82
DSR-50
Heckler & Koch PSG1|Heckler & Koch MSG90


==== Մեքենայաընթեռնելի ատրճանակներ ====
FN MAG
FN Minimi
Heckler & Koch HK21
IMI Negev
M2 Browning
M60E4


==== Ավտոմատներ ====
Mossberg 500


==== Նռնակներ ====
Heckler & Koch AG36
Milkor MGL


== Ինքնաթիռներ ==


== Արտաքին հղումներ ==
PF Մեքսիկայի Մաիցյալ Նահանգների դաշնային ոստիկանության պաշտոնական կայքըArchived 2013-05-16 at the Wayback Machine. (անգլ.)
Դաշնային ոստիկանության իսպանական տարբերակը Archived 2007-03-06 at the Wayback Machine. (իսպ.)
Մեքսիկայի ոստիկանության կազմավորում Archived 2019-10-27 at the Wayback Machine.
Ոստիկանական մարտական մեքենաների նկարներ Archived 2010-07-15 at the Wayback Machine.
Դաշնային ոստիկանության ուժեր Archived 2006-04-04 at the Wayback Machine.
Մեքսիկայի զինված ուժեր
Կոլու (գյուղ, Տյուռի շրջան)

Անվան այլ կիրառումների համար տե՛ս՝ ԿոլուԿոլու (էստ․՝ Kolu), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 118 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պեկինի Շմիդտ-ԼԿՍ աստերոիդների ծրագիր

Պեկինի Շմիդտ-ԼԿՍ աստերոիդների ծրագիր (անգլ.՝ Beijing Schmidt CCD Asteroid Program, SCAP), աստղագիտական հետազոտության ծրագիր, որը զբաղվում էր Երկրին մոտեցող աստերոիդների հետազոտություններով։ Ծրագիրը իրականացվում էր Չինաստանի Հեբեյ նահանգում գտնվող Յանշան լեռնաշղթայում գտնվող Քսիլոնգ կայանում։ 1994-2002 թվականների ընթացքում SCAP ծրագրի շրջանակներում հայտնաբերվել են 1302 համարակալված աստերոիդներ։
Ծրագիրը հիմնվել է Չինաստանի գիտությունների ակադեմիայի կողմից։
SCAP ծրագրի շրջանակներում օգտագործվել է 60/90 սմ Շմիդտի աստղադիտակ, որն ուներ 2048×2048 ԼԿՍ լուսանկարչական խցիկ։ Աստղադիտակը տեղադրված է Քսիլոնգ կայանում։


== Ծանոթագրություններ ==


== Արտաքին հղումներ ==
WELCOME TO Xinglong Station of NAOC webpage for the station where SCAP was conducted. It also shows a picture of the Schmidt telescope that SCAP used in its research.
BAO ASTEROID OBSERVATIONS: From Astrometry To Physical Researcj
Bigger Telescopes Seek Killer Asteroids – a Space.com special report by Michael Paine on the search for near-Earth asteroids
Asteroid Named to Mark CAS Anniversary(չաշխատող հղում) - a Beijing Review article by Li Rongxia on asteroid 7800
China Builds New Observatory To Detect Near-Earth Asteroids – a Spacedaily.com article by Wei Long on the Purple Mountain observatory. The SCAP is briefly mentioned here.
§ 1.8 New Asteroids – Discovering and Cataloging describes the groups involved with asteroid detection. SCAP is briefly mentioned here.
Ազատ Ենգիբարյան

Ազատ Ադիբեկի Ենգիբարյան (հունվարի 5, 1942(1942-01-05), Գեղարքունիք, Նոր Բայազետի շրջան, Հայկական ԽՍՀ, ԽՍՀՄ), հայ ախտաբան, ֆիզիոլոգ։ Բժշկական գիտությունների դոկտոր (1986), պրոֆեսոր (1989)։


== Կենսագրություն ==
1970 թվականին ավարտել է Երևանի բժշկական ինստիտուտը։ 1990-1997 թվականներին եղել է նույն ինստիտուտի մանկաբուժության ֆակուլտետի դեկանը, 1998 թվականից՝ Երևանի պետական բժշկական համալսարանի գիտքարտուղար։ 1985 թվականից անդամակցել է Խորհրդային Հայաստանի ախտաբան-ֆիզիոլոգների ընկերությանը, 1989 թվականից Հայաստանի կենսաբանների ընկերության նախագահ, 1997 թվականից՝ Ռուսաստանի Դաշնության էկոլոգիայի ակադեմիայի ակադեմիկոս։
Աշխատանքները վերաբերում են ինֆարկտի ժամանակ կենդանիների սրտամկանում ձևաբանաֆիզիոլոգիական և կենսաքիմիական տեղաշարժերին։


== Երկեր ==
Ընդհանուր և բժշկական պարազիտոլոգիայի համառոտ դասընթաց, Երևան, 1993 թ.: (համահեղինակ)
Բժշկական կենսաբանություն և գենետիկա, Երևան, 2000 թ.:
Բժշկական կենսաբանության և գենետիկայի համալիր ձեռնարկ, 2004 թ.:
Комбинированная антиоксидантотерапия при коронароокклюзионном инфаркте миокарда, Е., 1994: (համահեղինակ)


== Ծանոթագրություններ ==
Վերբովոե (գյուղ, Վինոգրադովի շրջան)

Անվան այլ կիրառումների համար տե՛ս՝ ՎերբովոեՎերբովոե (ուկրաիներեն՝ Вербове), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Վերբովոե գյուղում բնակվում էր 22 մարդ։ Բնակավայրը զբաղեցնում է 9,5 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կապիկ Ֆիպսը

Կապիկ Ֆիպսը (էստ․՝ Ahvipoeg Fips),  խորհրդային տիկնիկային մուլտֆիլմ, որը նկարահանվել 1968 թվականին, ռեժիսոր Էլբերտ Տուգանովի կողմից, «Տալլինֆիլմ» ստուդիայում, ըստ գերմանացի նկարիչ և գրող Վիլհելմ Բուշի համանուն կոմիքս-հեքիաթի մոտիվների։


== Սյուժե ==
Մուլտֆիլմը պատմում է չարաճճի կապիկի մասին, որի Աֆրիկայի ջունգլիներնից բերել են քաղաքակրթված քաղաք, որտեղ նա ստիպված էր մի քանի տերեր փոխել։ Բայց իրական կապիկը երբեք չի մոռանա իր ջունգլին․․․


== Հեղինակներ ==
Սցենարիստ և ռեժիսոր՝ Էլբերտ Տուգանով
Նկարիչ՝ Խեննո Կյաո
Օպերատոր՝ Արվո Նուուտ
Անիմատորներ՝ Աարնե Ախի, Հեյկի Կրիմմ
Կոմպոզիտոր՝ Յուլո Վինտեր
Տիկնիկները և դեկորացիաները պատրաստել են՝ Պէետեռ Կյունապու, Տիլտ Լյուտեր, Իլմար Տամրե, Ուրվե Սուննի, Պիլա Յարվիլա
Խմբագիր՝ Սիլվիա Կիյկ
Տնօրեն՝ Վլադիմիր Կարինֆսկի
Ավագ ադմինիստատոր՝ Աիտա Խելմ
Հաշվապահներ՝ Խիլմա Լաոս, Աստա Տուուլսեմաե
Ռեժիսորի օգնական՝ Միրի Կրեսս
Օպերատորի օգնականներ՝ Սիմո Վազարդ, Մարտտի Վերի
Նկարչի օգնական՝ Վիիու Սիյմեր, Պիլա Յարվիլա
Ռեկվիզիտոր՝ Լայնե Կադակաս


== Քննադատություն ==
Այս աշխատանքում նկատվում է չեխ անիմատոր Յիրժի Տրնկայի ազդեցությունը։


== Պարգևներ ==
Լավագույն տիկնիկային ֆիլմ` Մերձբալթյան երկրների, Բելառուսի և Մոլդովայի «Մեծ յանտար» կինոփառատոնի դիպլոմ, 1969 թվական։


== Թողարկում DVD ձևաչափով ==
Մուլտֆիլմը DVD ձևաչափով թողարկվել է «Ուրվե Սուննի. մուլտֆիլմերի հավաքածու» ժողովածուում։


== Ծանոթագրություններ ==


== Արտաքին հղումներ ==
Կապիկ Ֆիպսը մուլտֆիլմը «Անիմատոր.ռու» կայքում
Ahvipoeg Fips(անգլ.) ֆիլմը Internet Movie Database կայքում
http://www.efis.ee/en/film-categotries/movies/id/1733
Կոզիրևկա (գյուղ, Նովգորոդկովսկի շրջան)

Կոզիրևկա (ուկրաիներեն՝ Козирівка), գյուղ Ուկրաինայի Կիրովոգրադի մարզի Նովգորոդկովսկի շրջանում։
2001 թվականի տվյալներով Կոզիրևկա գյուղում բնակվում էր 198 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վահրամ Կևորկյան (ֆուտբոլիստ)

Վահրամ Կևորկյան (դեկտեմբերի 17, 1887(1887-12-17), Երևան, Կովկասի փոխարքայություն, Ռուսական կայսրություն - հուլիսի 17, 1911(1911-07-17), Անտվերպեն, Բելգիա), հայկական արմատներով ֆուտբոլիստ, հարձակվող։


== Կարիերա ==


=== Ակումբային ===
Էրիվանցի մեծահարուստ վաճառականի տասնամյա որդուն՝ Վահրամ Կևորկյանին, ուղարկել են ԱՄՆ, Բոստոն քաղաքում սովորելու։ 1902 թվականին նա մեկնել է Բելգիա, հաստատվել Բրյուգգեում և սկսել խաղալ տեղի «Սերկլ Բրյուգե» ֆուտբոլային թիմում։ Ֆուտբոլիստն իր առաջին հանդիպումն ակումբի կազմում անցկացրել է 1903/04 մրցաշրջանում։ Մեծահասակների թիմում խաղալու համար Վահրամն իր տարիքն ավելացրել է երեք տարով, բայց շուտով նա հեռացվել է խաղերից։ Կևորկյանը ստիպված բաց է թողնել 1904/05 մրցաշրջանի մեծ մասը։ 1905 թվականին Կևորկյանը դարձել է բելգիական մեկ այլ ակումբի՝ «Բերսխոտ»-ի խաղացող։ Իր դեբյուտային մրցաշրջանում նա անցկացրել է  18 հանդիպում՝ դառնալով 10 գոլի հեղինակ։ Նրա թիմը հաջորդ մրցաշրջանն անցկացրել է ավելի ցածր դիվիզիոնում։ Հարձակվողն օգնել է բելգիացիներին կրկին վերադառնալ երկրի բարձրագույն դիվիզիոն։ 1906/07 մրցաշրջանում 6 խաղում նա կարողացել է 18 անգամ գրավել մրցակիցների դարպասը։ 1908/09 մրցաշրջանում Գևորգյանը դարձել է Բելգիայի առաջնության լավագույն ռմբարկու՝ 21 հանդիպումներում խփելով 24 գոլ։ Ֆուտբոլիստն իր վերջին հանդիպումն անցկացրել է 1911 թվականի փետրվարի 26-ին իր նախկին թիմի՝ «Սերկլ Բրյուգեի» դեմ։ Ընդհանուր առմամբ, նա Բելգիայի Պրեմիեր լիգայում անցկացրել է 103 խաղ և դարձել 81 գոլի հեղինակ։


=== Հավաքականում ===
Չնայած այն հանգամանքին, որ Վահրամ Կևորկյանը ծագումով բելգիացի չի եղել այլ Ռուսական կայսրության քաղաքացի է եղել, Բելգիայի հավաքականում նա 1 հանդիպում է անցկացրել։ 1908 թվականի հոկտեմբերի 26-ին ֆուտբոլիստը մասնակցել է Շվեդիայի դեմ հանդիպմանը՝ 30-րդ րոպեին դառնալով գոլի հեղինակ, որի արդյունքում նրա թիմը հաղթել է 2:1 հաշվով։ 
1912 թվականի Օլիմպիական խաղերում Կևորկյանը նախատեսել է խաղալ Ռուսական կայսրության ազգային հավաքականում։


== Մահ ==
Վահրամ Կևորկյանը մահացել է 1911 թվականի հուլիսի 17-ին կույր աղիքի վիրահատությունից առաջացած բարդությունների պատճառով։ Հուլիսի 18-ին նրան թաղել են Անտվերպենի գերեզմանատներից մեկում։


== Ծանոթագրություններ ==


== Արտաքին հղումներ ==
Первый российский легионер, sportbox.ru, 13 декабря 2012
Информация на сайте beerschot.wimmel.be
Աբեզ (գյուղ, Ինտա քաղաքային օկրուգ)

Անվան այլ կիրառումների համար տե՛ս՝ Աբեզ (այլ կիրառումներ)Աբեզ (ռուս.՝ Абезь), գյուղ Ռուսաստանի Կոմիի հանրապետության Ինտա քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեդրակ Ասրյան (ազատամարտիկ)

Սեդրակ Սերգեյի Ասրյան (հուլիսի 31, 1972, Դարբաս, Սիսան-ապրիլի 4, 2016, Մարտակերտ), ազատամարտիկ, արցախյան և քառօրյա պատերազմների մասնակից։


== Կենսագրություն ==
Սովորել է տեղի միջնակարգ դպրոցում, ավարտելուց հետո սովորել է  Սիսիանի պրոֆտեխուսումնարանում և Սիսիանի ավտոդպրոցում։ Մասնակցել է  Արցախյան ազատամարտին, 1994 թվականին Հորադիզի մարտական գործողությունների ժամանակ վիրավորվել է և դարձել երկրորդ կարգի հաշմանդամ։ Պարգևատրվել է «Մարտական գործողությունների մասնակից» կրծքանշանով, «Մարտական ծառայություն» մեդալով։
2016 թվականին՝ քառօրյա պատերազմի ժամանակ Սիսիանի կամավորական ջոկատի  հետ մեկնել է  առաջնագիծ։ Ապրիլի 4-ին Մարտակերտի շրջանում Սեդրակը Սիսիանի կամավորականների խմբի մեջ էր և մահացել է անօդաչու սարքի պայթյունից։
Հետմահու պարգևատրվել է Հայաստանի Հանրապետության «Հայրենիքին մատուցած ծառայությունների համար» 2-րդ աստիճանի մեդալով։


== Ծանոթագրություններ ==


== Արտաքին հղումներ ==
Հերոս Սեդրակ Ասրյան
Սեդրակ Ասրյան Archived 2017-07-25 at the Wayback Machine.
Պալլենա (արբանյակ)

Պալլենա, Սատուրնի արբանյակն է, հայտնաբերվել է «Կասինի» ԱՄԿ-ի լուսանկարների վրա 2004 թվականին։
ՈՒԵՖԱ Չեմպիոնների Լիգայի եզրափակիչ 1996

1996 ՈՒԵՖԱ Չեմպիոնների Լիգայի եզրափակիչ, ՈՒԵՖԱ Չեմպիոնների Լիգայի 4-րդ խաղարկությունն է, իսկ ընդհանուր 41-րդ խաղարկությունն է։ Որում հաղթեց «Յուվենտուս» ֆուտբոլային ակումբը՝ «Այաքսին», խաղի հիմնական և ավելացրած ժամանակը վեջացավ 1-1 հաշվով, նշանակվեց 11 մետրանոց հավածներում 4։2 եղավ։ Խաղը կայացել է Օլիմպիական մարզադաշտում, Հռոմ, Իտալիա։
Սիրիայի և Լիբանանի ֆրանսիական մանդատ

Սիրիայի և Լիբանանի ֆրանսիական մանդատ (ֆր.՝ Mandat français en Syrie, արաբ․՝ الانتداب الفرنسي على سوريا ولبنان‎‎), Սան Ռեմոյի խորհրդաժողովի արդյունքում ստեղծված մանդատային տարածք Մերձավոր Արևելքում։
Ազգերի լիգայի կողմից այն հաստատվել է 1923 թվականի սեպտեմբերի 29-ին։ Ֆրանսիական մանդատը ստեղծվել է ժամանակակից Սիրիայի և Լիբանանի, ինչպես նաև Թուրքիայի Հաթայի մարզի տարածքում։


== Պատմություն ==
Սիրիայի և Լիբանանի ֆրանսիական մանդատը կազմավորվել է Առաջին համաշխարհային պատերազմում Օսմանյան Թուրքիայի կրած պարտությունից և տարրալուծումից հետո։ Մերձավոր Արևելքում ստեղծված մանդատները բաժանվեցին Մեծ Բրիտանիայի և Ֆրանսիայի միջև։
Ֆրանսիային բաժին հասավ Սիրիան և Լիբանանը, ինչպես նաև Ալեքսանդրետտայի սանջակը։ Մեծ Բրիտանիայի մանդատը ընդգրկում էր Իրաք, Անդրհորդանանն ու Պաղեստինը, որոնք նախկինում Օսմանյան կայսրության հարավային երկրամասերն էին։
Ֆրանսիական մանդատի կազմում Սիրիան մտավ կազմալուցված և մասնատված վիճակով։ Սիրիայի հիմնական տարածքում ձևավորվել էին վեց երկրամասեր։ Դրանցից խոշորագույններն էին Հալեպն ու Դամասկոսը։ Մյուս երկրամասերն էին Ալավինների թագավորությունը, Ջաբալ ալ-Դրուզը, Մեծ Լիբանանը, ինչպես նաև Ալեքսանդրետտայի սանջակը։
Հետագայում Մեծ Լիբանանի տարածքում ստեղծվեց Լիբանանի Արաբական Հանրապետությունը։ 1924 թվականի դեկտեմբերի 1-ին ալավինները լքեցին մանդատային դաշնությունը, իսկ Հալեպի և Դամասկոսի միավորման հետևանքով ստեղծվեց Սիրիայի Արաբական Հանրապետությունը։
1940-ական թվականներին մանդատի մեջ մտնող երկրները ազգային-ազատագրական պայքար սկսեցին Ֆրանսիայի կենտրոնական կառավարության դեմ։ Առաջին անկախացած երկիրը Լիբանանն էր, ով իր անկախությունը հռչակեց 1943 թվականի նոյեմբերի 22-ին։
Ֆրանսիական զորքերը վերջնականապես լքեցին տարածաշրջանը 1946 թվականին, երբ Սիրիան իր շուրջը համախմբեց մասնատված մանդատային տարածքները։ Որոշ ժամանակ հետո Ալեքսանդրետտայի սանջակը կցվեց Թուրքիային, որի կազմում էլ դարձավ Հաթայի մարզի մաս։


== Տե՛ս նաև ==
Մանդատային տարածքներ
Առաջին համաշխարհային պատերազմ


== Ծանոթագրություններ ==